"Tuulest viidud" kõrvaldati HBO Maxi voogedastusplatvormilt
#000003
Kõigi aegade üheks parimaks filmiks hinnatud USA mängufilm "Tuulest viidud" ("Gone with the Wind") kõrvaldati teisipäeval voogedastusplatvormilt HBO Max, sest televõrgud on sunnitud rassismi- ja politseivägivalla vastaste protestide tõttu oma sisu üle vaatama.
#000005
Margaret Mitchelli samanimelisel romaanil põhinev, 1939. aastal valminud ja mitu Oscarit pälvinud Victor Flemingi linateos on valitud korduvalt kõigi aegade parimaks filmiks, kuid orjade ja kangelaslike orjapidajate elu kujutamisele selles on saanud viimasel ajal osaks kriitika.
#000006
""Tuulest viidud" on oma aja produkt, mis kujutab mõningaid etnilisi ja rassilisi eelarvamusi, mis on kahjuks olnud Ameerika ühiskonnas igapäevased," ütles HBO Maxi pressiesindaja.
#000007
"Need rassistlikud kirjeldused olid valed toona ja on valed ka täna, ja meile tundus, et hoida seda filmi nimekirjas ilma igasuguste selgituste ja hukkamõistuta oleks vastutustundetu."
#000008
Ameerika Ühendriikides puhkesid 25. mail meeleavaldused mustanahalise George Floydi tapmise tõttu vahistamise käigus. Protestijad nõuavad politseireformi ja rassistliku pärandi sümbolite kõrvaldamist.
#000009
Raamatu "12 aastat orjana" autor John Ridley ütles esmaspäeval Los Angeles Timesile, et "Tuulest viidud" tuleb voogedastusest maha võtta, sest see eirab orjanduse õudusi ja põlistab mustanahaliste kohta kujundatud stereotüüpe.
#000010
HBO Max ütles, et nad panevad filmi hiljem tagasi, kuid varustatuna selgitustega selle ajaloolisest kontekstist.
#000011
Midagi filmist välja ei lõigata, sest see tähendaks teha nägu, nagu poleks neid rassilisi eelarvamusi kunagi olnudki, lisas firma.
#000012
HBO ennistas "Tuulest viidud" oma voogedastusplatvormil koos kommentaariga
#000013
Lotman: antirassistid kasutavad sama argumentatsiooni kui rassistid
#000017
Uue tantsusaate juht: tahame näidata, et tants toob rõõmu ja tervist
#000023
Inger: unistan võimalusest Eestit Eurovisioonil esindada
#000024
Erakondade haridusdebatis küttis kirgi vaid poliitilise sekkumise määr
#000036
Harri Tiido: inimese kujutlusvõimest ja selle piiridest
#000037
Ennetav sisekaemus väärtuste üle tagab viisakama debati
#000039
Fotograaf Svetlana Linkevitš: inimesed ei märka, kui ilus meie maailm on
#000040
Taavi Tõnisson: "Plekktrumm" on raevukas tants lootusetuse varemetel
#000041
Lavastaja Kellerteatris esietenduvast "Metsast": see ei ole puhas kunst, see on popkunst
#000043
Tartu rahu aastapäeva tähistati ka Kullamaal
#000048
Rootslaste soov NATO-ga ühineda pole vähenenud
#000050
Teadusnõukoda tegutseb vähemalt selle aasta lõpuni
#000051
Kiievisse sõitvad euroametnikud saavad riietumissoovitusi
#000052